มีอาการปวดหัวตึงๆบอกจุดไม่ถูกข้างซ้ายครับแล้วก็ขาชาเจ็บหน้าอกซ้ายใต้ราวนมกดแล้วเจ็บกินยาแล้วบรรเทาช่วงนึงแล้วก็กลับมาปวดมาชาอีกเป็นเฉพาะซีกซ้ายครับแบบนี้อันตรายและควรไปหามั้ยครับ เป็นมา 2-3 วัน
สวัสดีค่ะ อาการปวดหัวตึงๆ ด้านซ้าย มีอาการเจ็บตรงบริเวณอื่นของร่างกายด้วยนั้น อาจจะเกิดจาก ปวดศีรษะจากการใช้งานระหว่างวันทำให้กล้ามเนื้อหรือเส้นเอ็นรอบๆศีรษะหรือดวงตาตึงตัว ซึ่งถ้าปวดตามตำแหน่งอื่นๆด้วย ก็อาจจะคิดถึงสาเหตุนี้ได้มากที่สุด สาเหตุอื่นๆเช่นปวดจากการปวดไมเกรนอาจปวดมากได้ในผู้ป่วยบางราย โดยมักปวดข้างเดียว ปวดตุ๊บๆ อาจมีตาพร่า สู้แสงไม่ได้ คลื่นไส้ อาเจียนร่วมด้วยขณะมีอาการ สาเหตุอื่นๆเช่นปวดจากสาเหตุในสมองเช่นเนื้องอกในสมอง มักปวดมากจนรบกวนการนอน ตอนเช้ามีอาเจียนพุ่งได้อีกภาวะที่ต้องระวังถ้ามีอาการชาครึ่งซีก ก็คือเรื่องของเส้นเลือดสมองตีบ แต่ก็อาจจะไม่อธิบายอาการปวดศีรษะในเบื้องต้น ควรพักผ่อนให้เพียงพอ 8 ชั่วโมงต่อวัน ร่วมกับรับประทานยาแก้ปวดเพื่อบรรเทาอาการได้ หลีกเลี่ยงปัจจัยกระตุ้นใดๆที่ทำให้มีอาการถ้ายังมีอาการเป็นมากต่อเนื่อง ปวดจนนอนหรือทำงานต่างๆไม่ได้ตามปกติ แขนขาอ่อนแรง หรือมีชาครึ่งซีกตลอดหลายชั่วโมงไม่หายไป ควรรีบไปพบแพทย์